open-index/open-wikipedia-markdown huggingface dataset:
עומר כהן (קצין תקשוב)

**עומר כהן** (נולד ב-1977) הוא קצין בצה"ל בדרגת תת-אלוף המשרת כקצין קשר ותקשוב ראשי (קשר"ר). בעבר שירת כמפקד הקשר והאלקטרוניקה של פיקוד הדרום.

## ביוגרפיה
כהן נולד וגדל בקריית טבעון. התגייס לצה"ל בשנת 1995. לאחר קורס קצינים שימש בשנים 1997–1998 כקצין תקשוב גדודי בגדוד שקד שבחטיבת גבעתי. בשנים 1998–2000 היה כהן סגן קצין הקשר החטיבתי בחטיבת קטיף.

בשנים 2000–2001 שירת כמ"פ בגדוד התקשוב של פיקוד הדרום. בשנים 2002–2004 שימש כקצין הקשר של חטיבת הגפן.

בשנים 2004–2006 שירת כקצין הקשר של חטיבת גבעתי. בשנים 2006–2007 היה סגן מפקד גדוד התקשוב באוגדה 98. לאחר מכן יצא ללמוד לימודי הנדסה וניהול. בשנים 2011–2013 שימש כקצין אג"ם של התקשוב בפיקוד דרום. בשנים 2013–2015 היה מפקד גדוד אמירים ביחידת חושן. התפקיד הבא שלו היה מפקד גדוד התקשוב של אוגדה 162, אותו מילא בשנים 2015–2017. לאחר מכן שימש בשני תפקידים באגף התקשוב וההגנה בסייבר במשך כשנתיים. בשנים 2018–2020 שימש מפקד מרכז הלוחמה האלקטרונית.

ב-2020 מונה למפקד הקשר והאלקטרוניקה של פיקוד הדרום.

ב-17 ביולי 2023 הוחלט שימונה לקצין קשר ותקשוב ראשי. ב-6 באוגוסט 2024 נכנס לתפקיד והועלה לדרגת תת-אלוף.

כהן הוא בוגר לימודי הנדסה, תעשייה וניהול באוניברסיטת אריאל בשומרון.

הוא נשוי ואב לשלושה, ומתגורר ברמת צבי.

## קישורים חיצוניים

* 

## הערות שוליים

קטגוריה:תתי-אלופים בצה"ל
קטגוריה:קציני קשר ראשיים
קטגוריה:אנשי המושב
קטגוריה:מועצה אזורית הגלבוע: אישים
קטגוריה:בוגרי אוניברסיטת אריאל בשומרון
קטגוריה:ישראלים שנולדו ב-1977
יאסר לערוסי

**יאסר לערוסי** (בצרפתית: **Yasser Larouci**, בערבית: **ياسر لعروسي**; נולד ב-1 בינואר 2001 באל-ואד שבאלג'יריה) הוא כדורגלן צרפתי-אלג'יראי בעמדת המגן השמאלי בקבוצת טרואה ובנבחרת אלג'יריה.

## קריירת מועדונים
לערוסי גדל במחלקת הנוער של לה האבר, ובשנת 2017 עבר למחלקת הנוער של ליברפול. ב-5 בינואר 2020 ערך את הופעת הבכורה שלו בקבוצה הבוגרת של ליברפול, כשהחליף את ג'יימס מילנר בניצחון 0–1 על אברטון במסגרת הסיבוב השלישי של גביע ה-FA לעונת .

ב-26 ביולי 2021 חתם לערוסי בטרואה מליגת העל הצרפתית. ב-3 באוקטובר ערך את הופעת הבכורה שלו במועדון, בהפסד 0–2 לנאנט במסגרת המחזור התשיעי בליגה לעונת 2021/2022. ב-28 בינואר 2023 הבקיע את שער הבכורה שלו בקבוצה, בתיקו 1-1 נגד לאנס במסגרת המחזור ה-20 בליגה לעונת 2022/2023.

ב-17 ביולי 2023, לאחר ירידתה של טרואה לליגת המשנה הצרפתית, הושאל לערוסי למשך עונת 2023/2024 לשפילד יונייטד, העולה החדשה לפרמייר ליג.

## קריירה בינלאומית
לערוסי היה חלק מסגל נבחרת צרפת עד גיל 21 לטורניר אליפות אירופה עד גיל 21 בשנת 2023.

ב-16 באוקטובר 2023 ערך לערוסי את הופעת הבכורה שלו בנבחרת אלג'יריה, בתיקו 1-1 נגד נבחרת מצרים במשחק ידידות.

נכלל בסגל נבחרת אלג'יריה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלנים אלג'יראים
קטגוריה:מגני כדורגל אלג'יראים
קטגוריה:כדורגלני ליברפול
קטגוריה:כדורגלני טרואה
קטגוריה:כדורגלני שפילד יונייטד
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2023
קטגוריה:ספורטאים אלג'יראים באנגליה
קטגוריה:ספורטאים צרפתים באנגליה
קטגוריה:כדורגלני ווטפורד
קטגוריה:צרפתים שנולדו ב-2001
בית הספר למשפטים באוניברסיטת קולומביה

**בית הספר למשפטים באוניברסיטת קולומביה** (באנגלית: **Columbia Law School**, או בקיצור **CLS**) הוא בית הספר למשפטים באוניברסיטת קולומביה, אוניברסיטה פרטית ליגת הקיסוס בניו יורק שבארצות הברית. CLS נחשב לאחד מבתי הספר היוקרתיים ביותר למשפטים בעולם. בנוסף על כך, בית הספר ידוע במיוחד בעיסוקו בדיני חברות ובאיוש בוגריו במשרדי עורכי הדין הבולטים במדינה. בית הספר למשפטים נוסד בשנת 1858 כ**קולג' למשפטים של קולומביה**.

ל-CLS יש בוגרים בולטים רבים, ובהם נשיאי ארצות הברית תיאודור רוזוולט ופרנקלין דלאנו רוזוולט; עשרה שופטי בית המשפט העליון של ארצות הברית; מספר חברי קבינט ויועצים נשיאותיים בארצות הברית; סנאטורים אמריקאים; נבחרי ציבור ומושלים. בנוסף, עם בוגריו של המוסד נמנים משפטנים ישראלים בולטים ביניהם פרופ' רון חריס, פרופ' אהוד קמר, פרופ' אליאב ליבליך, וכן עו"ד ערן דוידי.

## היסטוריה
הוראת המשפטים באוניברסיטת קולומביה החלה עוד במאה ה-18. בתקופה זו פעל הקינגס קולג' שבו למדו דמויות בולטות ובהן ג'ון ג'יי ואלכסנדר המילטון. הפרופסור הראשון בקולג' היה ג'יימס קנט, שהחל לכהן ב-1793. בסופו של דבר, הקולג' לא הצליח להתרומם. בסופו של דבר, בית הספר למשפטים נוסד במתכונתו הנוכחית בשנת 1858. בכך ה-CLS היה אחד מבתי הספר הבודדים למשפטים שהוקמו בארצות הברית לפני מלחמת האזרחים.

בתחילתו, נלמדו בבית הספר 4 קורסים: פילולוגיה (שנלמד על ידי פרופסור ג'ורג' פ. מארש), מדעי המדינה ומשפט בינלאומי, אתיקה ומשפט עירוני. מסלול הלימודים המקורי להשגת תואר התמשך רק כשנתיים, ולא שלוש כפי שנהוג כיום. ההרצאה הראשונה בבית הספר למשפטים התרחשה ביום שני, 1 בנובמבר 1858, לקהל של כ-35 איש, בעיקר עורכי דין. בשנה שלאחר מכן עמד מספר התלמידים על 62. בשנה השלישית היו 103 סטודנטים. רבים מהתלמידים הראשונים הללו היו חברים בלשכת עורכי הדין. בשנת 1860 ובמטרה לעודד הצטיינות בהישגי התלמידים, נוצרו פרסים שנתיים בסדר גודל של כ-50–250 דולרים.

בשנות ה-20 וה-30 של המאה ה-20, בית הספר למשפטים נודע בהתפתחות תנועת הריאליזם המשפטי. בין הריאליסטים הגדולים המזוהים עם המוסד היו קרל לואלין וויליאם אורוויל דאגלס.

## דירוג
מאז שהמגזין "US News & World Report" החל לדרג בתי ספר למשפטים בשנת 1987, CLS תמיד דורג בחמישייה המובילה עד 2023, יחד עם ייל, הרווארד וסטנפורד. משנת 2021, "US News & World Report" מדרג את במיקום הראשון בדיני תאגידים, משפט מסחרי ודיני חוזים. המוסד גם מדורג במיקום הרביעי מבחינת תעסוקת בוגריו.

המגזין פורבס מדרג את בית הספר למשפטים באוניברסיטת קולומביה במקום הראשון עבור בתי הספר הטובים ביותר למשפטים עבור סיכויי הקריירה וכן במקום הראשון בשכר הבוגרים.

בשנת 2012, דירוג QS דירג את בית הספר למשפטים של קולומביה במקום החמישי הטוב ביותר בעולם.

## בתרבות
בית הספר מופיעה פעמים רבות בטלוויזיה ובקולנוע באמצעות דמויות שלמדו במוסד. מבין היצירות שבהן מופיע בית הספר: כחום הגוף, איך פגשתי את אמא, Suits, חוק וסדר, שבועיים מראש, הבית הלבן, ורוניקה מארס ומשפחה מודרנית.

## קישורים חיצוניים
* 

## הערות שוליים

קטגוריה:אוניברסיטת קולומביה
קטגוריה:ארצות הברית: בתי ספר למשפטים
האקון ארנר האראלדסון

**האקון ארנר האראלדסון** (באיסלנדית: **Hákon Arnar Haraldsson**; נולד ב-10 באפריל 2003 באקרנס שבאיסלנד) הוא כדורגלן איסלנדי המשחק בעמדת הקשר ההתקפי בקבוצת ליל מליגת העל הצרפתית ובנבחרת איסלנד.

## קריירת מועדונים
האראלדסון גדל במחלקת הנוער של אקרנס, וב-27 ביוני 2019 חתם במחלקת הנוער של פ.צ. קופנהגן מליגת העל הדנית. הוא ערך 40 הופעות ליגה במדי המועדון, בהן הבקיע שמונה שערים.

ב-17 ביולי 2023 חתם על חוזה לחמש שנים בליל מליגת העל הצרפתית.

## קריירה בינלאומית
ב-2 ביוני 2022 ערך האראלדסון את הופעת הבכורה שלו בנבחרת איסלנד, בתיקו 2-2 נגד נבחרת ישראל במסגרת ליגת האומות 2022/2023. ב-26 במרץ 2023 הבקיע את שער הבכורה שלו בנבחרת, בניצחון 7-0 על נבחרת ליכטנשטיין במסגרת מוקדמות יורו 2024.

## תארים
;פ.צ. קופנהגן
* אליפות דנמרק (2): 2021/2022, 2022/2023
* הגביע הדני (1): 2022/2023

## קישורים חיצוניים

## הערות שוליים

קטגוריה:כדורגלנים איסלנדים
קטגוריה:קשרי כדורגל איסלנדים
קטגוריה:כדורגלני פ.צ. קופנהגן
קטגוריה:כדורגלני ליל
קטגוריה:כדורגלני נבחרת איסלנד
קטגוריה:ספורטאים איסלנדים בדנמרק
קטגוריה:ספורטאים זרים בצרפת
קטגוריה:איסלנדים שנולדו ב-2003
וזה לא מה ש...

"**וזה לא מה ש...**" הוא שיר שנכתב על ידי המשוררת יונה וולך, הולחן על ידי אילן וירצברג, והוקלט על ידי הזמרים-יוצרים הישראליים ערן צור, דנה אינטרנשיונל, קורין אלאל ורונה קינן. הוא יצא לאור באוקטובר 1997, על ידי חברת התקליטים NMC יונייטד אנטרטיינמנט, כסינגל מתוך אלבומו של צור, אתה חברה שלי (1997).

## על השיר
ההקלטה הראשונה של השיר בוצעה על ידי נורית גלרון עבור אלבומה "סימפתיה" (1982), בשם "זה לא זה".

בשנת 1997 ערך צור מופע בשם "אתה חברה שלי", המוקדש לשירי יונה וולך במסגרת פסטיבל *Next* במרכז סוזן דלל. בין השירים שביצע נמנה "שיר קדמשנתי (סקס אחר)" בביצועה של אינטרנשיונל ו"וזה לא מה ש..." בביצועה לצד קורין אלאל ורונה קינן. לאחר ההופעה פורסם האלבום "אתה חברה שלי" (1997) במלואו עם כל רצועותיו השונות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ערן צור
קטגוריה:שירי דנה אינטרנשיונל
קטגוריה:שירי קורין אלאל
קטגוריה:שירי רונה קינן
קטגוריה:שירים בעברית
קטגוריה:שירים שנכתבו על ידי יונה וולך
קטגוריה:שירים שהולחנו על ידי אילן וירצברג
קטגוריה:שירים שהופקו על ידי אלי אברמוב
קטגוריה:סינגלים בהוצאת NMC יונייטד אנטרטיינמנט
מאדס הרמנסן

**מאדס הרמנסן** (בדנית: **Mads Hermansen**; נולד ב-11 ביולי 2000 באודנסה שבדנמרק) הוא כדורגלן דני המשחק בעמדת השוער בקבוצת וסטהאם יונייטד מהפרמייר ליג.

## קריירת מועדונים
הרמנסן גדל במחלקות הנוער של נאסבי בולדקלוב וברונדבי. בעונת  ו- שימש כשוער שני בקבוצה הבוגרת של ברונדבי. בעונת  החל לשמש כשוער הראשון של הקבוצה. ב-3 בדצמבר 2022 זכה בתואר שחקן השנה של ברונדבי לשנת 2022.

ב-18 ביולי 2023 חתם בלסטר סיטי לחמש שנים. בעונתו הראשונה נבחר להרכב העונה בצ'מפיונשיפ וסייע לקבוצה לעלות לפרמייר ליג.

ב-9 באוגוסט 2025 חתם לחמש שנים בווסטהאם יונייטד, תמורת 20 מיליון פאונד.

## קריירה בין-לאומית
נכלל בסגל נבחרת דנמרק לטורניר יורו 2024, על-אף שלא ערך הופעות במדי הנבחרת עד למועד הזימון.

## תארים
;ברונדבי
* אליפות דנמרק (1): 2020/2021

## קישורים חיצוניים

## הערות שוליים

קטגוריה:כדורגלנים דנים
קטגוריה:שוערי כדורגל דנים
קטגוריה:כדורגלני ברונדבי
קטגוריה:כדורגלני לסטר סיטי
קטגוריה:ספורטאים דנים באנגליה
קטגוריה:כדורגלני נבחרת דנמרק
קטגוריה:כדורגלני יורו 2024
קטגוריה:כדורגלני וסטהאם יונייטד
קטגוריה:דנים שנולדו ב-2000
לה קוקרצ'ה

"**לה קוקרצ'ה**" (בספרדית: "**La Cucaracha**") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-5 במרץ 2023 בהוצאת חברת התקליטים דנה מיוזיק, כסינגל שלא מתוך אלבום אולפן. את השיר כתבו, הלחינו והפיקו לידור סעדיה וחן אהרוני.

## רקע
"לה קוקרצ'ה" הושמע לראשונה ב-15 באוקטובר 2022 במסיבת להט"ב שנערכה במועדון הפוראבר בנמל תל אביב. בחלק מהערב עלה להופיע הדי ג'יי שגיא קריב, ובין השירים שהשמיע נמנתה סקיצה של השיר. ב-13 בנובמבר עלה לסאונדקלאוד הרמיקס שלו, שכלל גם את גרסת הדמו. אולם לאחר כמה שעות הוא הוסר מהאתר.

ב-15 בפברואר 2023, כחודש לפני פרסום השיר, התראיינה אינטרנשיונל למאקו וסיפרה כי הוא מתאר בחורה שמחפשת גברים אמיתיים, ולא "לה קוקרצ'ות". בנוסף חשפה שהוא מבוסס על סגנון דאנס, וכי תאריך יציאתו ננעץ ל-1 במרץ. אולם ביום ההשקה המיועד התקיימו הפגנות נרחבות נגד הרפורמה המשפטית במוקדים שונים ברחבי מדינת ישראל, ובעיקר בתל אביב-יפו. אינטרנשיונל פרסמה בדף הפייסבוק שלה שיציאת השיר תידחה.

לבסוף הועלה "לה קוקרצ'ה" לפלטפורמות הזרמת המוזיקה השונות, דוגמת ספוטיפיי ואפל מיוזיק, ב-5 במרץ.

## מיקומי שיא

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי דנה אינטרנשיונל
קטגוריה:שירים באנגלית
קטגוריה:שירים בספרדית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי חן אהרוני
קטגוריה:שירים שנכתבו על ידי לידור סעדיה
קטגוריה:שירים שהולחנו על ידי חן אהרוני
קטגוריה:שירים שהולחנו על ידי לידור סעדיה
קטגוריה:שירים שהופקו על ידי לידור סעדיה
קטגוריה:שירי להט"ב
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת דנה מיוזיק
מטייה פריגן

**מטייה פריגן** (בקרואטית: **Matija Frigan**; נולד ב-11 בפברואר 2003 ברייקה שבקרואטיה) הוא כדורגלן קרואטי המשחק בעמדת החלוץ בקבוצת פארמה מהסרייה א'.

## קריירת מועדונים
פריגן גדל במחלקת הנוער של רייקה. בחצי הראשון של עונת  הושאל לה.נ.ק. אוריינט מליגת המשנה הקרואטית, ובחצי השני של העונה הושאל להרוואטסקי דרגווליאץ מליגת העל הקרואטית. בעונת  שיחק בקבוצה הבוגרת של רייקה במסגרת ליגת העל הקרואטית, וערך 27 הופעות ליגה, בהן הבקיע 13 שערים.

## קריירה בינלאומית
פריגן היה חלק מסגל נבחרת קרואטיה עד גיל 21 לטורניר אליפות אירופה עד גיל 21 בשנת 2023.

## קישורים חיצוניים

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני רייקה
קטגוריה:כדורגלני הרוואטסקי דרגווליאץ
קטגוריה:כדורגלני ניואל'ס אולד בויס
קטגוריה:כדורגלני וסטרלו
קטגוריה:כדורגלני פארמה
קטגוריה:קרואטים שנולדו ב-2003
אלכס סקוט

**אלכס ג'יי סקוט** (באנגלית: **Alex Jay Scott**; נולד ב-21 באוגוסט 2003 בגרנזי שבאיי התעלה) הוא כדורגלן אנגלי המשחק בעמדת הקשר בקבוצת בורנמות' מהפרמייר ליג.

## קריירת מועדונים
סקוט החל את הקריירה המקצוענית שלו בקבוצת הכדורגל של גרנזי מהליגות הנמוכות באנגליה. בשנת 2020 חתם סקוט בבריסטול סיטי מהפוטבול ליג צ'מפיונשיפ. ב-25 באפריל 2021 ערך את הופעת הבכורה שלו בקבוצה הבוגרת של בריסטול סיטי, בהפסד 3-2 ללוטון טאון במסגרת המחזור ה-44 בליגה לעונת . 

## קריירה בינלאומית
סקוט זכה עם נבחרת אנגליה עד גיל 19 בטורניר אליפות אירופה עד גיל 19 בשנת 2022.

הוא היה חלק מסגל הנבחרת לטורניר גביע העולם עד גיל 20 בשנת 2023.

## תארים
;נבחרת אנגליה עד גיל 19
* אליפות אירופה עד גיל 19 (1): 2022

## קישורים חיצוניים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני בריסטול סיטי
קטגוריה:כדורגלני בורנמות'
קטגוריה:אנגלים שנולדו ב-2003
סוף קיץ

"**סוף קיץ**" הוא שיר בביצוע הזמרת הישראלית עפרה חזה. יאיר רוזנבלום הלחין את השיר למילותיה של המשוררת חיה ורד. השיר הולחן עבור מצעד הפזמונים העברי השנתי לשנת תשמ"ב (1982) של רשת ג', מצעד שבו זכתה חזה בתואר זמרת השנה. השיר נכנס למצעדי הפזמונים של שנת תשמ"ג והגיע למקום השביעי במצעד השנתי של רשת ג' ולמקום ה־24 במצעד השנתי של גלי צה"ל. הוא נכלל באלבומה של חזה "חי", שהתפרסם ב־1983.

## רקע
יאיר רוזנבלום היה מבכירי המלחינים בישראל וכתב להיטים רבים מאוד. עפרה חזה רצתה שילחין לה שיר וביקשה מאמרגנה בצלאל אלוני שיפנה אליו. אלוני פנה לאמרגניתו של רוזנבלום, הציג את עצמו וביקש שרוזנבלום ילחין שיר לחזה. רוזנבלום הלחין את השיר למילותיה של חיה ורד. חזה נבחרה לזמרת השנה במצעד השנתי של רשת ג' לשנת תשמ"ב (1982), והשיר נועד לביצוע במצעד. הוא נכלל באלבומה של חזה "חי" כשיר הסוגר את האלבום.

## הצלחה במצעדים
"סוף קיץ" הוצג ב"פינה לשיפוטכם" של מצעד הפזמונים השבועי הראשון של רשת ג' לשנת תשמ"ג, מצעד ששודר ב־22 בספטמבר 1982. השיר זכה להצלחה גדולה והגיע בשיאו למקום הראשון ב־15 בדצמבר 1982, מקום בו שהה שלושה שבועות. בסך הכל צעד השיר במשך 18 שבועות עד 16 בפברואר 1983, אז יצא מהמצעד. במצעד הפזמונים העברי השנתי לשנת תשמ"ג של התחנה השיר דורג במקום השביעי. חזה זכתה בתואר זמרת השנה במצעד זה. במצעד השנתי של גלי צה"ל השיר דורג במקום ה־24.

### מיקומי שיא
#### מצעדים שבועיים

#### מצעדי סוף שנה

## קישורים חיצוניים

* סרטון השיר "סוף קיץ", מתוך רצועת הקליפים של "זהו זה!", באתר יוטיוב

## ביאורים

## הערות שוליים

קטגוריה:שירי עפרה חזה
קטגוריה:שירים בעברית
קטגוריה:שירים שהולחנו על ידי יאיר רוזנבלום
קטגוריה:שירים על הקיץ
קטגוריה:סינגלים שהגיעו למקום הראשון בישראל
בית הספר למשפטים באוניברסיטת ניו יורק

**בית הספר למשפטים באוניברסיטת ניו יורק** (באנגלית: **New York University School of Law**) הוא בית הספר למשפטים באוניברסיטת ניו יורק, אוניברסיטת מחקר פרטית בעיר ניו יורק שבארצות הברית. בית הספר הוקם בשנת 1835, ובכך הוא בית הספר העתיק ביותר למשפטים בעיר ניו יורק והבית הספר העתיק ביותר למשפטים שעדיין פעיל במדינת ניו יורק. נכון ל-2023 בית הספר למשפטים ממוקם בגריניץ' וילג' שבמנהטן התחתית, ומציע מציע מסלולי JD, LL. M. ו-JSD במשפטים.

ברחבי העולם, בית הספר מדורג כבית הספר למשפטים החמישי בטובו בעולם על ידי דירוג שנגחאי בשנת 2022, לאחר שדורג במקום הרביעי בשנת 2020. בשנת 2017 בית הספר דורג במקום השני בעולם באותו הדירוג. בקביעות המוסד מדורג בעשירייה הראשונה של דירוג QS העולמי. בית הספר מופיע בפורום T-14 של המוסדות המובילים בעולם מאז תחילת הדירוגים של U.S. News & World Report ב-1987. בדירוג SSRN בית הספר של האוניברסיטה מדורג במקום השלישי בארצות הברית. בית הספר נחשב למוביל בארצות הברית ובעולם במשפט הבינלאומי, במשפט פלילי, דיני תאגידים ובדיני המס.

בוגרי בית הספר בניו יורק משמשים כשופטים בבית בית הדין הבין-לאומי לצדק (ICJ) וכעורכי דין בולטים ורבים זכו בפרס נובל לאורך השנים.
## היסטוריה
בית הספר למשפטים של אוניברסיטת ניו יורק נוסד בשנת 1835, מה שהופך אותו לבית הספר הוותיק ביותר למשפטים בניו יורק. זהו גם בית הספר למשפטים הוותיק ביותר שעדיין פעיל במדינת ניו יורק ואחד הוותיקים ביותר בארצות הברית. בית הספר למשפטים היחיד במדינה שקדם לו היה מוסד קטן שניהל פיטר ואן שאאק בקינדרהוק בשנים 1785-1832. בית הספר למשפטים הוא גם בית הספר המקצועי הוותיק ביותר של האוניברסיטה.

בית הספר נוסד על ידי בנג'מין פרנקלין באטלר, התובע הכללי של ארצות הברית, לבקשת מועצת אוניברסיטת ניו יורק. התוכנית שבאטלר הציע (להכשרה בת שלוש שנים) התקבלה רשמית על ידי מועצת האוניברסיטה ב-2 ביוני 1835. ההוראה בהובלתו של באטלר החלה במרץ 1838.

בית הספר למשפטים בניו יורק היה אחד מבתי הספר הראשונים למשפטים בארצות הברית שקיבלו נשים, החל משנת 1890.במקביל, רמת הלימודים והקבלה עלו בתחילת המאה ה-20. בשנת 1924, הוצבה הדרישה לשנת לימודים אחת לפחות כתנאי קבלה. פרק זמן זה הוגדל לשנתיים ב-1926, בהתאם להמלצת לשכת עורכי הדין האמריקאית.

בית הספר למשפטים עבר למיקומו הנוכחי בוושינגטון סקוור 40 דרום בגריניץ' וילג' בשנת 1951, בהנחיית הדיקן ארתור ט. ונדרבילט.

## אקדמיה
בית הספר מפרסם עשרה כתבי עת משפטיים בעריכת סטודנטים, וסדר הקמתם:
* Moot Court Board
* סקירה משפטית של אוניברסיטת ניו יורק
* סקר שנתי של NYU למשפט אמריקאי
* כתב העת של NYU למשפט בינלאומי ופוליטיקה
* סקירת משפט ושינוי חברתי
* כתב העת למשפט סביבתי של אוניברסיטת ניו יורק
* כתב העת לחקיקה ומדיניות ציבורית
* כתב עת למשפט ועסקים
* כתב עת למשפט וחירות
* כתב עת לקניין רוחני ובידור

## לקריאה נוספת

* 
* 


## קישורים חיצוניים

* 

## הערות שוליים

קטגוריה:גריניץ' וילג'
קטגוריה:אוניברסיטת ניו יורק
קטגוריה:ארצות הברית: בתי ספר למשפטים
פודוקנמיס נהר מגדלנה

**פודוקנמיס נהר מגדלנה** (שם מדעי: *Podocnemis lewyana*) הוא מין של צב מים גדול ממשפחת הפודוקנמיים החי בטבע באמריקה הדרומית והוא מצוי בטבע בסכנת הכחדה חמורה, כשהוא המאוים ביותר מבני משפחתו.

הצב חי בטבע בנהרות של צפון קולומביה ביניהם בנהר מגדלנה , נהר קאוקה  ונהר סינו .

הצב בעל דו-צורתיות זוויגית כשהזכרים קטנים יותר ומגיעים למשקל ממוצע של 1.6 ק"ג ולאורך שריון של 24.6 ס"מ, בעוד הנקבות מגיעות למשקל ממוצע של 5.6 ק"ג ולאורך 37 ס"מ. לזכרים יש ראש אפרפר-חום, כשלנקבות יש ראש חום-אדמדם יותר. הצב יכול לחיות 10 עד 15 שנה בטבע.

הצב מקנן על הגדות החוליות של הנהרות כשהנקבות יכולות להטיל עד 22 ביצים, אשר מינם נקבע בהתאם לטמפרטורה. בבגרותו הוא חי סמוך למים וניזון לרוב על צמחי מים אך גם מחרקים ודגים מזדמנים.

צב זה נתון בסכנה גדולה בטבע, עקב אובדן בית גידולו, זיהום מים, ציד של המקומיים לעיתים בשל סגולות רפואיות של מאמינים וכן בשל הרבייה האיטית שלו. 

## קישורים חיצוניים

## הערות שוליים

קטגוריה:טקסונים שתוארו בידי אוגוסטה דומריל
קטגוריה:בעלי חיים שתוארו ב-1852
קטגוריה:פודוקנמיים
קטגוריה:קולומביה: זוחלים
Mind Your Business

"**Mind Your Business**" הוא שיר של הזמרים האמריקאים will.i.am ובריטני ספירס, שיצא דרך אפיק רקורדס ב-21 ביולי 2023. הסינגל מסמן את שיתוף הפעולה הרביעי של will.i.am ושל ספירס, בעקבות "It Should Be Easy" (2013).

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בריטני ספירס
קטגוריה:שירי ויל.איי.אם
קטגוריה:שירים באנגלית
קטגוריה:שירים שנכתבו על ידי בריטני ספירס
קטגוריה:שירים שהופקו על ידי ג'וני גולדשטיין
קטגוריה:שירים שהופקו על ידי ויל.איי.אם
קטגוריה:סינגלים בהוצאת אפיק רקורדס
סויסיי

**סויסיי** (ביפנית: すいせい, "שביט") היא גשושית של סוכנות החלל היפנית ששוגרה ב-1985. מטרתה של הגשושית הייתה להגיע לסביבת שביט האלי ולהעביר נתונים על השביט. במקביל ליפן  נשלחו לכיוון השביט גשושיות שנבנו על ידי ברית המועצות וסוכנות החלל האירופית.

## היסטוריה
הגשושית שוגרה ב-18 באוגוסט 1985 ממרכז החלל אוצ'ינורה בעזרת משגר מדגם M-3.

המבנה של הגשושית היה דומה למבנה של גשושית Sakigake ששוגרה בינואר 1985 באותה מטרה. על הגשושית הותקן מכשיר CCD לביצוע צילומים בתחום אולטרה סגול ומכשיר למדידת רוח השמש. המטרה הייתה לבצע צילומי עטרה של השביט בתקופה של 30 ימים לפני הגעה ליעד ו-30 ימים לאחר התקרבות מרבית לשביט. מדידות רוח השמש בוצעו בתקופה ארוכה יותר.

לשליטה על מסלול הגשושית הותקנו מדחפים שהופעלו בהידרזין.

צילומי אולטרה סגול החלו בנובמבר 1985 וכל יום נשלחו למרכז הבקרה 6 צילומים. ב-8 במרץ 1986 הגשושית עברה במרחק 151 אלף קילומטר מהשביט וספגה פגיעות מינוריות.

באפריל 1987 הגשושית עברה כ-60 אלף קילומטר מכדור הארץ.

היו תוכניות להתקרב לשביט 21P/Giacobini-Zinner בשנת 1998 אך מחוסר דלק תוכנית זו לא התגשמה.

## קישורים חיצוניים
* 
* תיאור הגשושית ופיעלותה, באתר סוכנות החלל היפנית
* תיאור המשימה, באתר נאס"א
* 

קטגוריה:גשושיות יפניות
קטגוריה:משימות לחקר מערכת השמש
כריסטיאן גוטלוב נפה

**כריסטיאן גוטלוב נפה** (בגרמנית: **Christian Gottlob Neefe**; 5 בפברואר 1748, קמניץ – 28 בינואר 1798) היה מלחין ומנצח גרמני. הוא כתב מספר יצירות מוזיקליות וידוע כמורה ראשון של לודוויג ואן בטהובן.
## חייו
נפה נולד בקמניץ שבסקסוניה. הוא התחיל להלחין בגיל 12. נפה למד משפטים באוניברסיטת לייפציג אך חזר לעיסוק במוזיקה והיה תלמיד של יוהאן אדם הילר. בהדרכתו הוא כתב את האופרה הראשונה שהוצגה בלייפציג בשנת 1771. בשנת 1776 הוא עבר לדרזדן וירש את התפקיד של מנהל מוזיקלי ממורו.

נפה התחתן עם השחקנית סוזנה זינק בלייפציג. איתה היו לו שלוש בנות, ביניהן מרגרטה, שלימים הייתה אשתו של השחקן לודוויג דבריאנט, והיו לה שלושה בנים, ביניהם הצייר הרמן יוזף נפה.

בשנת 1779 להקת "תיאטרון סיילר" בה נפה עבד נאלצה להגיש בקשה לפשיטת רגל למרות הישגים והצלחות אמנותיות יוצאות דופן. באותה שנה קיבל נפה עבודה כמלחין ומנהל מוזיקלי בהרכב של גוסטב גרוסמן וקארל הלמות' בתיאטרון הלאומי האלקטורלי בבון. שם הוא מונה בשנת 1781 ל"עוגב החצר". במקביל לנגינת בעוגב הוא היה המורה הראשון של לודוויג ואן בטהובן. נפה היה ראש סניף אילומינטי בבון.

בשנת 1780 הוא כתב לברית לאופרה "Schauspiel mit Gesang" לפי לברית של גוסטב גרוסמן.

בנוסף לאופרות הוא כתב מספר יצירות מוזיקליות שונות.

כאשר חיילים צרפתים כבשו את חבל הריין ב-1794 שלטון השתנה ונפה איבד את עבודתו בבון בגיל 46. לאחר מספר בקשות שלא צלחו, אחת מבנותיו הצליחה להביא אותו לדסאו ב-1796, שם נפה קיבל משרה של מנהל המוזיקלי של להקת התיאטרון. הוא החזיק בתפקיד זה עד סוף ימיו.

ב-26 בינואר 1798 נפה נפטר בדסאו בגיל 49.

## קישורים חיצוניים

* מידע על יצירות 
* עבודות באתר הספרייה הגרמנית
* 

קטגוריה:מלחינים גרמנים
קטגוריה:גרמנים שנולדו ב-1748
קטגוריה:נפטרים ב-1798
אליפות אירופה באתלטיקה עד גיל 23

**אליפות אירופה באתלטיקה עד גיל 23** היא תחרות שמאורגנת על ידי התאחדות האתלטיקה האירופאית (European Athletics). באליפות, שמתקיימת אחת לשנתיים, מתחרים אתלטים ואתלטיות אירופאים עד גיל 23 (בני 23 ומטה ב-31 בדצמבר בשנת התחרות). בעת הקמתה הייתה ידועה התחרות כ**גביע אירופה באתלטיקה עד גיל 23**, והמדינות המשתתפות חולקו לשתי תחרויות נפרדות לפי דרגים. בשנת 1997 שונה שמה לאליפות אירופה באתלטיקה עד גיל 23, וכל המדינות רוכזו לתחרות אחת.

מבחינה היסטורית, האליפות מתקיימת במדינות צפון-מזרח אירופה (המדינות הבלטיות והמדינות הנורדיות) או במדינות מרכז אירופה.

## האליפויות
### גביע אירופה

### אליפות אירופה

## שיאניות המדליות
הטבלה כוללת מדליות מ-1997 ועד 2023.

### אתלטים ישראלים זוכי מדליות

## קישורים חיצוניים
* 
*האתר הרשמי

קטגוריה:תחרויות אתלטיקה
קטגוריה:אליפויות אירופה בספורט
קטגוריה:תחרויות ספורט לנוער וצעירים
אביב אמיר

**אביב אמיר** (נולד ב-1986) הוא קצין בצה"ל בדרגת אלוף-משנה. שימש מפקד חטיבת הבקעה.

## שירות צבאי
התגייס בשנת 2004 לחיל ההנדסה הקרבית לגדוד 603 עבר מסלול לוחם, לאחר שביצע קורס מפקדי כיתות וקורס קצינים ביצע מספר תפקידי פיקוד. לאחר לימודים וקורס מפקדי פלוגות במסגרת המלט"ק מונה למפקד פלוגה מבצעית בגדוד 605.

בין השנים 2013–2014 ביצע תפקיד מפקד פלגה בקורס מכ"ים, עם סיום תפקיד ההדרכה עבר לתפקיד מבצעי בין השנים 2014–2016 כמפקד פלגת סמור ביחידת יהל"ם אותו ביצע במסגרת מבצע צוק איתן וקיבל מצטיין שר הביטחון במסגרת תפקידו ביהל"ם. עם סיום תפקידו ביחידת יהל"ם, יצא אביב בין השנים 2017–2018 לפו"ם אלון.

בשנת 2018 עלה לדרגת סגן-אלוף ושובץ לתפקיד ראש ענף תת-קרקע בפיקוד הצפון אותו עשה בין השנים 2018–2020 והיה ממובילי מבצע מגן צפוני. בין השנים 2020–2021 שימש כראש ענף הנדסה בהמרכז הלאומי לאימונים ביבשה בין השנים 2021–2023 היה מפקד גדוד 603 ותחת פיקודו זכה הגדוד בפרס הרמטכ"ל ליחידות מצטיינות, אות הערכה מטעם הרמטכ"ל והצטיינות פיקודית במבצע שובר גלים.

ביולי 2023 נכנס אביב לתפקיד מפקד חטיבת הבקעה.

במרץ 2025 סוכם שימונה לתפקיד קצין אג"ם של פיקוד הדרום. מילא את התפקיד עד אוקטובר 2025.

בספטמבר 2025 הוחלט כי ימונה לתפקיד אחר אליו נכנס באוקטובר 2025.

## חיים אישיים
הוא בעל תואר ראשון במדעי המדינה ומנהל עסקים מאוניברסיטת בר-אילן ובעל תואר שני במנהל עסקים והתמחות בשיווק ופרסום מהמכללה למנהל. הוא נשוי ואב לשלושה ילדים. מתגורר בגני תקווה.

## קישורים חיצוניים

## הערות שוליים

קטגוריה:אלופי-משנה בצה"ל
קטגוריה:מצטיין שר הביטחון
קטגוריה:מעוטרי אות מצטיין הנשיא
קטגוריה:מפקדי חטיבת הבקעה
קטגוריה:מפקדי גדוד 603
קטגוריה:גני תקווה: אישים
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1986
מחרוזת ענבר

**מחרוזת ענבר** הוא ספר רשימות וזכרונות מימי חייו של המחבר, הסופר אלי עמיר. יצא לאור בהוצאת עם עובד בשנת 2023.

## תוכן

הספר מלווה את חייו של הסופר מילדותו בבגדאד דרך ההגירה לישראל, נערותו שעברה עליו בכפר העוורים ובקיבוץ משמר העמק. מכאן לתפקידיו בסוכנות היהודית ובעליית הנוער. ניסיונו הפחות מוצלח בפוליטיקה הישראלית, זכרונות מאישים שונים שאליהם היה מקורב כמו שמעון פרס, לובה אליאב, אריאל שרון ועוד.

חלק חשוב מהספר מוקדש לתרבות שעליה הוא גדל בעיראק ושנדחתה על ידי הממסד הישראלי של המדינה שזה עתה קמה. עמיר מדגיש במספר מקומות את היותו "אִבְּן עַרְבּ" (בן ערב).

המחבר מספר אהבתו לשירי אום כולתום ומוחמד אבו אל טלב כמו למוזיקאים היהודים הגדולים שהיו בעיראק ובראשם האחים סאלח ודאוד אל-כוויתי והזמרת לילה מוראד. ומנגד – הבושה וההסתרה שלו ושל חבריו באהבתם לאותה תרבות ערבית שהם נטשו מאחוריהם. הוא מספר על קשריו עם אנשי תרבות בעולם הערבי כמו הסופר המצרי נג'יב מחפוז וסיפור תרגומם של ספריו לשפה הערבית והפצתם בארצות ערב.

## קישורים חיצוניים
*
*על הספר באתר סימניה
*  על הספר באתר נוריתה

קטגוריה:יהדות בגדאד
קטגוריה:ספרי אלי עמיר
קטגוריה:השסע העדתי בישראל
קטגוריה:ספרי הוצאת עם עובד
אנטארקטיקה (סרט, 2008)

**אנטארקטיקה** הוא סרט להט"בי ישראל משנת 2008, בכתיבה ובימוי של יאיר הוכנר, עם גיא זוארץ, לוסי דובינצ'יק ותומר אילן בתפקידים הראשיים.

העלילה מתרחשת בקרב צעירים להט"בים בתל אביב המבלים ביחד ב"קפה פולה" ומחליפים מדי פעם בני זוג.

הסרט זכה בפרס האריה הקווירי בפסטיבל הקולנוע בוונציה.

נועם הוברמן הידוע כדראג קווין מיס לילה קרי משחק בסרט תפקיד כפול של גבר ואישה.

## תקציר העלילה
בועז (עופר רגירר) הוא רקדן בלט לשעבר שכעת הוא מורה לריקוד. הוא הומוסקסואל מוצהר שמחליף בני זוג לעיתים תכופות.

עומר (תומר אילן) עומד לחגוג יום הולדת שלושים ועדיין לא יודע בדיוק מה הוא מחפש. הוא מעדיף לאבד את עצמו בין הספרים בספרייה העירונית שבה הוא עובד. מדי פעם הוא יוצא לבליינד דייטים, באחד מהם הוא פוגש בדני (יפתח מזרחי), בחור הצעיר ממנו בעשר שנים שחולם להיות רקדן.

אחותו שירלי (לוסי דובינצ'יק) היא לסבית שעובדת בקפה פולה ביחד עם יעלי (יעל דקלבאום). בעבר היה לה קשר הדוק עם בעלת הקפה מיכל (ליאת אקטע) והן חשבו להתחתן. מיכל רוצה לחדש את הקשר וכשהיא שומעת ששירלי חולמת על טיול לאנטארקטיקה היא מפתיעה אותה בכרטיס טיול לאנטארקטיקה (מכאן שם הסרט).

רונן (גיא זוארץ) הוא עיתונאי שעומד לכתוב כתבה על חייזרים. לשם כך הוא נפגש עם מתילדה המומחית לחייזרים (רבקה נוימן). הוא נמצא בקשר עם מיקי (יובל רז) וכאשר הוא מגיע לספריה כדי לחפש חומר על חייזרים הוא פוגש בעומר ומיד "נדלק" עליו.

שושנה (מיס לילה קרי) היא אמם של עומר ושירלי. היא אינה מתביישת שיש לה בן הומו ובת לסבית ומתכננת את מסיבת ההפתעה ליום ההולדת של עומר בו תגלה את רצונה להתחתן עם עמרם (מיס לילה קרי בתפקיד כפול).

לבסוף כולם ממתינים למופע החייזרים בתל אביב שיפשירו את ליבם הקפוא.

## צוות השחקנים

## קישורים חיצוניים

* 
*קדימון לאנטארקטיקה, באתר יוטיוב
*קדימון באנגלית לאנטארקטיקה, באתר יוטיוב
*קדימון בגרמנית לאנטאראקטיקה, באתר יוטיוב
*אנטארקטיקה, באתר קרן הקולנוע הישראלי
*ביקורת על אנטארקטיקה, באתר "סינמסקופ"

קטגוריה:סרטי 2008
קטגוריה:סרטים ישראליים משנת 2008
קטגוריה:סרטים בעברית
קטגוריה:סרטי להט"ב ישראליים
בית הספר למנהל עסקים באוניברסיטת קליפורניה בברקלי

**בית הספר למנהל עסקים באוניברסיטת קליפורניה בברקלי על שם האס** (באנגלית: **Haas School of Business**, או בקיצור **בית הספר האס**), הוא בית הספר למנהל עסקים של אוניברסיטת קליפורניה בברקלי, אוניברסיטת מחקר ציבורית בברקלי, קליפורניה, ארצות הברית. בית הספר האס הוא בית הספר הראשון לעסקים במסגרת האוניברסיטאות הציבוריות בארצות הברית והוא מדורג בין בתי הספר הטובים בעולם למנהל עסקים על ידי האקונומיסט, פייננשל טיימס, US News & World Report, דירוג QS של אוניברסיטאות בעולם וביזנסוויק*.*

בית הספר, שנקרא על שם וולטר א. האס, שוכן בארבעה בניינים בפינה הדרום-מזרחית של הקמפוס ולומדים בו גם סטודנטים לתואר ראשון וגם לתארים מתקדמים. בנוסף על כך, בית הספר מפעיל חממת הסטארט-אפ ממערב לקמפוס.

## היסטוריה
בית הספר לעסקים של האס הוקם לראשונה בתור המכללה למסחר של אוניברסיטת קליפורניה בשנת 1898. כפי שנחקק ב-23 במרץ 1868, חוק האוניברסיטה מנה בין מטרותיו מתן "קורסי הוראה מיוחדים" לסוגים רבים של "מקצועות", כולל מסחר. המכללה החדשה נוסדה ב-13 בספטמבר 1898. בכך בית הספר היה הראשון מסוגו באוניברסיטאות הציבוריות ואחד מן הראשונים באקדמיה האמריקאית. הקורסים הראשונים כללו לימודי משפטים, פוליטיקה, כלכלה פוליטית, היסטוריה כלכלית ואתיקה מסחרית.

לאחר מלחמת העולם הראשונה, חיילים משוחררים רבים הגיעו ללמוד במכללה, והצמיחה המשיכה גם במהלך השפל הגדול. מספר התלמידים גדל משלושה תלמידים ב-1898 ל-1,540 תלמידים ב-1938. בשנת 1925, הדיקן השלישי של המכללה, סטיוארט דג'ט, הקים מסלול לתואר שני.

בשנת 1943 שונה שם המחלקה לבית הספר למנהל עסקים עם התקדמות התוכניות לתואר השני. במהלך שנות ה-40 נפתחו המכון לחקר עסקים וכלכלה, המכון ליחסי תעשייה (IIR) והמרכז לנדל"ן וכלכלה עירונית. בית הספר לתואר שני במנהל עסקים נפתח בשנת 1955. בשנים שלאחר מכן נפתחו מסלולים גם ללימודי דוקטורט.

בשנת 1987, הדיקן העשירי של בית הספר, ריימונד מיילס, החל במסע משמעותי לגיוס תרומות. התרומות המרכזיות תרמו על ידי ולס פארגו והקרן של הנרי ג'יי קייזר. משפחת האס תרמה כ-15 מיליון דולרים, ולכן בית הספר קרוי על שמה. בסופו של דבר המבנים החדשים של בית הספר החלו להיבנות ב-1993 ונחנכו ב-1995

בשנת 2008 בית הספר עבר שיפוצים נוספים, והמבנים שלו היו המבנים האקדמיים הראשונים עם התקן האמריקאי לבנייה ירוקה LEED ונועדו להשיג אישור אפס פסולת עד קיץ 2018.

## קישורים חיצוניים

* 

## הערות שוליים

קטגוריה:אוניברסיטת קליפורניה בברקלי
מכללת הפיקוד והמטה הכללי של צבא ארצות הברית

**מכללת הפיקוד והמטה הכללי של צבא ארצות הברית** (באנגלית: **United States Army Command and General Staff College**, או בקיצור **CGSC**) היא בית ספר לתארים מתקדמים הממוקם בפורט לוונוורת', קנזס, ארצות הברית. המכללה מיועדת לקצינים בצבא ארצות הברית ואנשי כוחות הביטחון. המכללה הוקמה בשנת 1881 על ידי ויליאם שרמן כבית הספר לחיל רגלים ופרשים. בשנת 1907 הוא שינה את תוארו ל**בית הספר של הקו**. תוכנית הלימודים התרחבה לאורך מלחמת העולם הראשונה, מלחמת העולם השנייה, מלחמת קוריאה ומלחמת וייטנאם וממשיכה להתעדכן לפי הצורך.

בנוסף לקמפוס הראשי בקנזס, למכללה יש קמפוסים לווייניים בווירג'יניה, ג'ורג'יה ואלבמה. במכללה אף יש לימודים מרחוק לעיתים. המכללה מורכבת מארבעה בתי ספר: בית הספר לפיקוד ולמטכ"ל, בית הספר ללימודים צבאיים מתקדמים, בית הספר להכנה פיקודית ובית הספר למנהיגות וטקטיקה מתקדמת.ממוזער|300x300 פיקסלים| המכללהבשנים 1916–1920 נסגרה המכללה ורוב צוות בית הספר נשלח לצרפת על מנת לעזור במלחמת העולם הראשונה.

## קישורים חיצוניים

## הערות שוליים

קטגוריה:קנזס: אוניברסיטאות ומכללות
קטגוריה:ארצות הברית: אקדמיות צבאיות
קטגוריה:צבא ארצות הברית
פיטר ברק

**פיטר ברק** (באנגלית: **Ulick Peter Burke**; נולד ב-16 באוגוסט 1937) הוא היסטוריון ופרופסור בריטי. נולד לאב קתולי ולאם יהודייה (שהמירה את דתה לקתוליות).

מ-1962 עד 1979 עבד בבית הספר ללימודי אירופה באוניברסיטת סאסקס ולאחר מכן עבר לאוניברסיטת קיימברידג', שם הוא מכהן כפרופסור אמריטוס לתולדות התרבות ועמית מעמנואל קולג', קיימברידג'. ברק ידוע כהיסטוריון של העת החדשה המוקדמת אשר מדגיש את הרלוונטיות של ההיסטוריה החברתית והתרבותית לנושאים עכשוויים. הוא נשוי להיסטוריונית הברזילאית מריה לוסיה גרסיה פאלארס-בורקה אשר פרסמה שני ספרים (באחד מהם שיתפה פעולה עם בעלה).

הוא למד אצל הישועים ובקולג' סנט ג'ון, אוקספורד והיה מועמד לדוקטורט בקולג' סנט אנטוני אוקספורד.

בורק ידוע לא רק בזכות עבודתו על העידן המודרני, אלא גם בזכות מחקריו על ההיסטוריה התרבותית על כל הקשת שלה. כפוליגלוט, הצליח מצד אחד לשלב מידע מאזורים שונים באירופה ומצד שני להשיג תפוצה רחבה של ספריו. הספרים תורגמו ליותר משלושים שפות. ב-1998 הוענק לו מדליית ארסמוס של האקדמיה האירופית, והוא דוקטור לשם כבוד מאוניברסיטאות לונד, קופנהגן ובוקרשט.

## יצירותיו
בין יצירותיו החשובות ביותר:
* הרנסאנס האיטלקי (1972)
* תרבות פופולרית באירופה המודרנית המוקדמת (1978)
* סוציולוגיה והיסטוריה (1980)
* הרנסאנס (1987)
* המהפכה ההיסטורית הצרפתית: אסכולת האנאל 1929–89 (1990)
* היסטוריה ותיאוריה חברתית (1991)
* נקודות מבט חדשות על כתיבה היסטורית (1991) (עורך ותורם)
* יצירתו של לואי ה-14 (1992)
* אמנות השיחה (1993)
* מזלו של החצרן: קבלת הפנים האירופית של קורטגיאנו של קסטיליונה (1995)
* מגוון תולדות תרבות (1997)
* הרנסאנס האירופי: מרכזים ופריפריות (1998)
* היסטוריה חברתית של ידע (2000)
* עדי ראייה (2000)
* היסטוריה חברתית של המדיה: מגוטנברג לאינטרנט (2002) (עם אסא בריגס )
* מהי תולדות תרבות? (2004)
* שפות וקהילות באירופה המודרנית המוקדמת (2004)
* ז'ילברטו פרייה: תיאוריה חברתית באזורים הטרופיים (2008) (עם מריה לוסיה גרסיה פאלארס-בורקה)
* היברידיות תרבותית (2009)
* היסטוריה חברתית של ידע כרך ב': האנציקלופדיה הגדולה (2012)
* מהי תולדות הידע? (2015)
* The Polymath: A Cultural History from Leonardo Da Vinci to Susan Sontag (2020)

## הערות שוליים

## קישורים חיצוניים

* ביוגרפיה של מכללת עמנואל
* ראיון על ידי אלן מקפרלן ב-31 ביולי 2004 (וידאו)

קטגוריה:היסטוריונים בריטים
קטגוריה:בעלי תואר דוקטור מאוניברסיטת אוקספורד
קטגוריה:סגל אוניברסיטת קיימברידג'
קטגוריה:בריטים שנולדו ב-1937
פוטון (סדרת לוויינים)

שמאל|ממוזער|180px|לייוון פוטון M
**פוטון** (ברוסית: **Фотон**) היא סדרת לוויינים שפותחה בברית המועצות ושיגורים נמשכו ברוסיה. הלוויינים היו מיועדים למחקרים שונים בעיקר בתחום הנדסת חומרים והתרחבו לניסויים בתחום ביולוגיה. הלוויין האחרון בסדרה שוגר בשנת 2014. הלוויינים כוללים יחידת נחיתה.

הלוויינים פותחו במרכז הטילים והחלל פרוגרס על בסיס לוויין זניט 2M. משקל הלווין היה 5,400 ק"ג. השיגור הראשון בוצע בשנת 1983. בסך הכול מהדור הראשון בוצעו 12 שיגורים. השיגורים הראשונים שוגרו תחת שם "קוסמוס". בשנת 2002 החלו שיגורים של דגם משופר "פוטון M". לאחר התפרקות ברית המועצות החל שיתוף מדינות נוספות בניסויים. למעט השיגרו האחרון, משך פעילות הלוויין הייתה כשבועיים.

## רשימת שיגורים
עד לשנת 2002 כל השיגורים בוצעו מקוסמודרום פלסצק בעזרת משגר לוויינים וחלליות מסדרת סויוז. בשנת 2005 שיגורים עברו לקוסמודרום בייקונור.

## קישורים חיצוניים

* תיאור מפורט של הלוויינים פוטון M 
* תיאור ניסויים

קטגוריה:לוויינים רוסיים
קטגוריה:לוויינים סובייטיים
קטגוריה:בעלי חיים בחלל
יערה גולדמן

**יערה גולדמן** (נולדה ב-26 באוגוסט 1993) היא כדורגלנית ישראלית, המשחקת בעמדת הקשרית בבנות יהודה מהליגה הלאומית.

## קריירת מועדונים
החלה את דרכה בעונת 2005/06 בקבוצת הילדות של מכבי באר שבע, המועדון בו המשיכה בנערות ובעונת 2009/10 עלתה לקבוצה הבוגרת, איתה נעה בין הליגה הראשונה לשנייה.

בעונת 2019/20 עברה לשחק בבית"ר בנות מעלה אדומים, בליגה הלאומית.

עם פתיחת עונת 2020/21 חתמה בהפועל קטמון ירושלים, שקבוצת הבוגרות שלה הוקמה אז, ותוך שנתיים טיפסה עמה מהליגה הארצית לליגה הלאומית ולליגת העל, כשהיא משמשת כקפטנית משותפת של הקבוצה. עם פתיחת עונת 2022/23 בליגת העל, גולדמן איבדה את מקומה הקבוע בהרכב, ומיעטה לשחק. בדצמבר 2022 החלה לשחק בהרכב, אך לאחר שפתחה בשלושה משחקים ברצף, נפצעה וסיימה את העונה, עם קרע ברצועה הצולבת.

גולדמן פתחה את עונת 2023/24 במדי הפועל קטמון ירושלים, כאשר היא ממשיכה את ההתאוששות מהפציעה, אך כאשר עמדה לחזור לסגל הקבוצה התברר שתקלה ברישום מונעת את שיתופה, והיא הושאלה לקבוצת בנות יהודה מהליגה הלאומית.

## בנבחרת ישראל
בשנת 2009, בגיל 16, זומנה לראשונה לנבחרת ישראל עד גיל 17, ובמדיה השתתפה בשני משחקים בטורניר הנערות של משחקי המכביה השמונה-עשרה ובמשחק מול איסלנד במוקדמות יורו 2010 לנערות עד גיל 17. נכון ל-2023 היא לא השתתפה במשחקים נוספים בנבחרות ישראל.

## קישורים חיצוניים
* פרופיל, באתר ההתאחדות לכדורגל בישראל

## הערות שוליים

2023 05
קטגוריה:כדורגלניות ישראליות
קטגוריה:קשריות כדורגל ישראליות
קטגוריה:כדורגלניות הפועל קטמון ירושלים
קטגוריה:ישראליות שנולדו ב-1993
קטגוריה:ישראלים שנולדו ב-1993
הילי שלום

**הילי שלום** (נולדה ב-28 באפריל 2003) היא כדורגלנית ישראלית, המשחקת בעמדת המגינה הימנית בהפועל קטמון ירושלים מליגת העל ובנבחרת ישראל.

השתתפה בסדרת הדוקו "אלופות", שליוותה את עונת 2023/2024 של הפועל קטמון ירושלים, ושודרה בכאן 11 בשנת 2025.

## קריירת מועדונים
בעונות 2016/17-2018/19 שיחקה בקבוצת הנערות של הפועל קטמון ירושלים, עמה זכתה באליפות המדינה לנערות בעונת 2016/17, ובגביע המדינה לנערות בעונת 2018/19.

בעונת 2019/20 קבוצת הפועל פתח תקווה צירפה אותה לשורותיה, והיא שיחקה במקביל בקבוצת הנערות ובקבוצת הבוגרות בליגה הלאומית. עוד באותה העונה עברה לקבוצת הבוגרות של מכבי חולון, במדיה ערכה הופעת בכורה בליגת העל, בגיל 16 ו-8 חודשים.

בעונת 2020/21 עברה שלום למ.ס. קריית גת, שם שיחקה במקביל בקבוצת הנערות ובקבוצה הבוגרת במשך שנתיים, ובעונה נוספת בקבוצת הבוגרות בלבד. במהלך תקופתה במועדון זכתה עם הקבוצה שלוש פעמים באליפות, פעמיים בגביע, ושלוש פעמים בגביע אתנה.

לקראת עונת 2023/24 חתמה בהפועל קטמון ירושלים, המועדון בו החלה את דרכה בכדורגל. במהלך עונת 2023/24 צברה 19 הופעות בליגת העל (עם שער ו-3 בישולים), 2 הופעות בגביע המדינה, ו-5 הופעות בגביע אתנה, בו כבשה שער אחד, כאשר הקבוצה זוכה בגביע אתנה. בעונתה השנייה בקבוצה (2024/25) צברה 24 הופעות ליגה (3 בישולים), 4 הופעות ושער בגביע המדינה, ו-4 הופעות ובישול בגביע אתנה.

## בנבחרת ישראל
שלום הופיעה 6 פעמים במדי נבחרת ישראל בכדורגל נשים עד גיל 16. היא ערכה את הופעת הבכורה שלה במדי הנבחרת ב-9 באפריל 2019, בניצחון 1:0 על מולדובה בטורניר הפיתוח ברומניה. בהמשך צברה 8 הופעות במדי נבחרת ישראל עד גיל 17, ו-5 הופעות במדי הנבחרת הצעירה עד גיל 19.

שלום ערכה את הופעת הבכורה שלה בנבחרת הבוגרת ב-7 באפריל 2023, בהפסד 3:1 מול נבחרת הונגריה במשחק ידידות. במהלך עונת 2023/2024, ויתרה על זימונים למשחקי הנבחרת בשל שירות המילואים שלה במהלך מלחמת חרבות ברזל.

## תארים
#### [[מ.ס. קריית גת (כדורגל נשים)|מ.ס. קריית גת]]
* אליפות: 2020/21, 2021/22, 2022/23
* גביע המדינה: 2020/21, 2021/22
* גביע אתנה: 2020/21, 2021/22, 2022/23
הפועל קטמון ירושלים

* גביע אתנה: 2023/24

## קישורים חיצוניים
* פרופיל, באתר ההתאחדות לכדורגל בישראל
* 
* 
* 

## הערות שוליים

2023 05
קטגוריה:כדורגלניות ישראליות
קטגוריה:מגנות כדורגל ישראליות
קטגוריה:כדורגלניות הפועל קטמון ירושלים
קטגוריה:כדורגלניות מ.ס. קריית גת
קטגוריה:ישראליות שנולדו ב-2003
קטגוריה:ישראלים שנולדו ב-2003
פדאנג

**פדאנג** (באינדונזית: **Padang**) היא בירת מחוז מערב סומטרה שבאינדונזיה. על פי מפקד האוכלוסין משנת 2020 התגוררו בעיר 909,040 תושבים, מה שהופך אותה לעיר החמישית בגודלה על האי סומטרה (אחרי מדן, פלמבאנג, בנדר למפונג ופקאנבארו). במטרופולין שלה, מתגוררים כ-1.43 מיליון תושבים. פדאנג ידועה בתרבות מינאנגקבאו, המטבח העשיר וחופי השקיעה שלה.

היסטורית, העיר היוותה מרכז מסחר מאז העידן הקדם-קולוניאלי, ונסחרה בפלפל וזהב. ההולנדים יצרו קשר עם העיר באמצע המאה ה-17, ובסופו של דבר הקימו מבצר והשתלטו על העיר מידי סולטאן מינאנגקבו. מלבד כמה הפרעות לשלטון הבריטי, פדאנג נותרה חלק מאיי הודו המזרחית של הולנד כאחת הערים הגדולות שלה עד לעצמאות אינדונזיה. בשנת 1906 הפכו פדאנג ופלמבאנג למקומות המאוכלסים הראשונים בסומטרה שהשיגו מעמד של עיר (קהילה).

## היסטוריה
פדאנג הייתה מרכז סחר מאז המאה ה-16, לאחר שנשלטה על ידי  וסולטנות אצ'ה. במהלך המאות המאה ה-16 וה-17 גידלו פלפל וסחרו עם הודו, פורטוגל, בריטניה והולנד. בשנת 1663 העיר נקלעה לסמכותם של ההולנדים ונבנה עמדת מסחר בשנת 1680. העיר נכנסה לפעמיים תחת האימפריה הבריטית, ראשית בין השנים 1781 ל-1784 במהלך מלחמת הולנד–אנגליה הרביעית, ושוב בין השנים 1795 עד 1819 במהלך תקופת המלחמות הנפוליאוניות. בשנת 1819 הועברה העיר חזרה להולנד. עד לסביבות 1780 מוצר הסחר החשוב ביותר היה זהב שמקורו במכרות זהב באזור. כשמוצו את המכרות, המוקד פנה למוצרים אחרים כמו קפה, מלחים וטקסטיל.

בשנת 1797 הוצפה פדאנג על ידי צונאמי בעל עומק זרימה משוער של 5–10 מטר, בעקבות רעידת אדמה, שהוערכה בכ-8.5–8.7 בסולם ריכטר, שהתרחשה מחוץ לחוף. הרעידה גרמה לנזק ניכר ולמותם של שני אנשים, ואילו הצונאמי הביא לכיבוי של כמה בתים ולכמה מקרי מוות בכפר אייר מאניס. סירות שעוגנות בנהר אראו נסחפו לחוף, כולל ספינת מפרש במשקל 200 טון שעגנה כקילומטר במעלה הזרם. בשנת 1833 שטף צונאמי נוסף את פדאנג עם עומק זרימה משוער של 3–4 מטר כתוצאה מרעידת אדמה, המוערכת בכ־8.6–8.9 ריכטר, שהתרחשה מול בנגקולו. הרעידות גרמו לנזק ניכר בעיר.

אוכלוסיית פדאנג מנתה 28,754 בשנת 1920, והייתה העיר השנייה בגודלה בסומטרה אחרי פלמבאנג. בזמן העצמאות בשנות הארבעים היו בעיר כ-50,000 תושבים. הקפה היה עדיין חשוב, אך הקופרה הייתה גם פריט מרכזי שיוצרו על ידי חקלאים בעורף. גידול האוכלוסייה מאז נבע בחלקו כתוצאה מגידול באזור העיר, אך במידה רבה הוא תוצאה של ההגירה לערים הגדולות שנראו בכל כך הרבה מדינות מתפתחות. משנת 1950 התפתח שדה הפחם אומבילין והנמל בפדאנג שימש כנמל מוצא. כמה משקיפים ראו זאת כמשקפים את הקולוניזציה הכלכלית והפוליטית של אינדונזיה.
ב־30 בספטמבר 2009, רעידת אדמה בעוצמה 7.9 בסולם ריכטר פגעה כ-50 קילומטרים מחופי פדאנג. היו יותר מ-1,100 הרוגים, 313 מהם בפדאנג עצמה.

## קישורים חיצוניים

* 
* 

## הערות שוליים

קטגוריה:אינדונזיה: ערים
קטגוריה:סומטרה
קטגוריה:יישובים שהוקמו ב-1669
קטגוריה:האוקיינוס ההודי: ערי נמל
משפחת שרבני

ממוזער|הרב יהושע שרבני, אבי המשפחה
**משפחת שרבני** (בכתב ארכאי: שרבאני) היא משפחה רבנית, שמקורה בעיר שהרבאן שבעיראק.

## אבי המשפחה
אבי המשפחה היה רבי יהושע שרבני אשר נולד בסביבות אמצע המאה התשע עשרה בעיר שהרבאן, רבי יהושע היגר בצעירותו לבגדד ולמד בבית המדרש בית זילכה אצל רבי שמעון אגסי ואצל רבי אלישע דנגור, שימש את הבן איש חי.

בהמשך חייו נישא למסעודה (הדסה), רבי יהושע עלה לארץ ישראל בסביבות שנת תרנ"ו, בארץ שימש כרב שכונת בקעה וכראש ישיבת המקובלים אמת ושלום.

אחיו הוא רבי ראובן - מקובל, אח נוסף היה רבי דוד שנעלם בהודו, במשפחה היו עוד שלוש בנות: צ'חלה רחל, טובה, נישאה לרב יהודה גבאי מוהל בולט, חביבה, נישאה לדיין הרב יהודה מועלם.

## הדור השני
לרבי יהושע נולדו שמונה ילדים משלוש נשים:
ממוזער|217x217 פיקסלים|הרב יוסף חיים שרבני
מאשתו הראשונה הדסה מסעודה נולדו לו: יצחק – שימש כדיין, יוסף חיים – ר"מ בישיבת פורת יוסף וראש ישיבת אמת ושלום וישועות יעקב, דוד - רבה הראשי של קולומביה, שאול – ר"מ בישיבת פורת יוסף, שמחה – נישאה לבן דודה הרב יצחק מועלם, ועליזה שנישאה לרב יעקב כהן – מלמד ודרשן.

מאשתו השנייה צ'חלה רחל נולד בן בשם שלמה – ר"מ בישיבת פורת יוסף מאשתו השלישית חנה נולד בנו אברהם ניסן.

## הדור השלישי
בדור השלישי היו מספר אישים בולטים, בעיקר מבנו הרב יוסף חיים שרבני, מבניו: הרב ראובן שרבני - מייסד וראש ישיבות יקירי ירושלים ואוהל מועד, הרב משה שרבני – רבה של קריית נוער, הדסה – נישאה לרב בן ציון אבא שאול - ראש ישיבת פורת יוסף ומחבר שו"ת אור לציון, וקלרה - נישאה לרב שבתי אטון ראש ישיבת ראשית חכמה.

אישים נוספים הם הרב יהודה מועלם בנה של שמחה – ראש ישיבת פורת יוסף, הרב שלום כהן בנה של עליזה – רב שכונת טלביה ורסקו, הרב מנשה ועקנין חתנם של עליזה ויעקב - ראש מוסדות רבי מאיר בעל הנס, משה חי בן יצחק, גבאי בית הכנסת שושנים לדוד, ואודי שרבני בן אברהם ניסן – סופר ומשורר.
[ממוזער|219x219 פיקסלים|הרב [יהודה מועלם]]

## הדור הרביעי
בדור הרביעי מספר אישים בולטים, הרב אליהו אבא שאול – ראש ישיבת אור לציון, הרב בן ציון אטון - ראש ישיבת ראשית חכמה, רבקה ורדי בת הרב ראובן שרבני – מקימת השלוחה החרדית של בצלאל, הרב יעקב שרבני בן הרב ראובן שרבני – ראש ישיבת אוהל יוסף, ועוד.

## לקריאה נוספת
* שלום מאיר ולך, **רבנו האור לציון** חלק א, ירושלים תשע"ב, עמודים 179–217.
* יצחק ישראל שרבאני, **גבורות יהושע** – תולדות רבי יהושע שראבני, ירושלים תשפ"ג

## קישורים חיצוניים
[ממוזער|מימן לשמאל: האחים הרבנים ראובן יצחק ומשה שרבני, הרב [אליהו אבא שאול]]
* 
* 
* 

## הערות שוליים

שרבני
שרבני
*
מיקאל בירון

**מיקאל כריסטוף בירון** (בצרפתית: **Mickaël Christophe Biron**; נולד ב-26 באוגוסט 1997) הוא כדורגלן מרטיניקי המשחק בעמדת החלוץ בקבוצת נירברג מהבונדסליגה השנייה ומשמש כקפטן נבחרת מרטיניק.

## קריירה

בירון נולד בדוקו, מרטיניק. הוא החל את הקריירה שלו בקבוצות מקומיות מליגת העל במרטיניק. לאחר מכן שיחק במספר קבוצות בליגה הצרפתית השנייה, בניהן: סאס אפינל ונאנסי.

בקיץ 2019 חתם בירון בקבוצת ר.ו.ד. מולנבק מליגת המשנה הבלגית. בעונת 2024/25 הושאל ללוון הבלגית.

בקיץ 2025 חתם בנירנברג מהבונדסליגה השנייה.

## נבחרת

ב-5 ביוני 2018, ערך בירון את הופעת הבכורה שלו בנבחרת מרטיניק במשחק ידידות נגד גיאנה הצרפתית. הוא כבש את שני השערים הראשונים במשחק, שהובילו לניצחון 0–3 לטובת מרטיניק.

## קישורים חיצוניים

קטגוריה:כדורגלנים מרטיניקים
קטגוריה:חלוצי כדורגל מרטיניקים
קטגוריה:כדורגלני נבחרת מרטיניק
קטגוריה:כדורגלני נאנסי
קטגוריה:כדורגלני אוסטנדה
קטגוריה:כדורגלני ר.ו.ד. מולנבק
קטגוריה:כדורגלני לוון
קטגוריה:כדורגלני נירנברג
קטגוריה:ספורטאים צרפתים בבלגיה
קטגוריה:מרטיניקים שנולדו ב-1997
אלכס רוברטסון

**אלכסנדר שון פאבלו רוברטסון** (נולד ב-17 באפריל 2003) הוא כדורגלן אוסטרלי ממוצא סקוטי, המשחק בעמדת הקשר בקבוצת קרדיף סיטי מהצ'מפיונשיפ ובנבחרת אוסטרליה.

## קריירה
רוברטסון נולד בדנדי, סקוטלנד, וגדל בבית שבו הכדורגל היה חלק מהחיים. אביו, מארק, היה כדורגלן מקצועי ששיחק בקבוצות שונות בסקוטלנד ובאנגליה. סבו, אלק, גם היה כדורגלן מקצועי ששיחק בנבחרת אוסטרליה.

רוברטסון החל את הקריירה שלו בקבוצת הנוער של הכח סידני, משם עבר למחלקת הנוער של מנצ'סטר יונייטד ומשם עבר למחלקת הנוער של מנצ'סטר סיטי.

ביולי 2021 הושאל לרוס קאונטי הסקוטית.

## נבחרת לאומית
ב-24 במרץ 2023, ערך רוברטסון את הופעת הבכורה שלו בנבחרת אוסטרליה במשחק ידידות נגד נבחרת אקוודור. כאשר נכנס כמחליף בדקה ה-62.

## קישורים חיצוניים

קטגוריה:כדורגלנים אוסטרלים
קטגוריה:קשרי כדורגל אוסטרלים
קטגוריה:כדורגלני מנצ'סטר סיטי
קטגוריה:כדורגלני פורטסמות'
קטגוריה:כדורגלני קארדיף סיטי
קטגוריה:כדורגלני נבחרת אוסטרליה
קטגוריה:אוסטרלים שנולדו ב-2003
שאנדור רשופסקי

**שאנדור רשופסקי**, במקור **דוד רשופסקי**, בהונגרית: **Reschofsky Sándor**; טמשוואר, 15 בפברואר 1887 – בודפשט, 2 באפריל 1972) היה מלחין, פסנתרן יהודי-הונגרי, פרופסור באקדמיה למוזיקה ע"ש פרנץ ליסט.

## קורות חייו
דוד רשופסקי נולד במשפחה יהודית כבנם של מור רשופסקי (1843–1929) ושל רוזה לוינגר (1855–1933). הוא השלים את לימודיו באקדמיה למוזיקה ע"ש פרנץ ליסט בבודפשט אצל ארפאד סנדי ויאנוש קוסלר. משנת 1926 היה מורה לפסנתר בבית הספר למוזיקה פודור. הוא כתב את "בית הספר לפסנתר" שיצא לאור ב-1913, על ידי המוציא לאור המוזיקלי המפורסם ביותר בהונגריה (קיים עד היום) רוז'אוולדי ושות' (Rózsavölgyi és Társa) יחד עם המלחין ההונגרי הידוע ביותר בעולם בלה בארטוק. הוא היה המחבר של המחקרים הטכניים והתרגילים, בעוד בארטוק הלחין 48 יצירות ביצוע קטנות.

שניים מאוספי המוזיקה שלו פורסמו תחת הכותרת "מוזיקת פסנתר למתחילים" (בודפשט, 1929) ו"נוער מנגן בפסנתר"*.* יצירותיו הן שירים, יצירות קאמריות לנבל ולהרכב כלי קשת וכן להרכב נבל וכלי נשיפה. הוא כתב גם את הטקסט של שתי האופרות שלו "קלאופטרה" ו"חלום מזרחי". כיהודי, בתקופת מלחמת העולם השנייה לא היה יכול לעבוד בשום מקום למעט כמורה בבית הספר למוזיקה גולדמארק שהיה מיועד לתלמידים יהודים בלבד. לאחר המלחמה, בין השנים 1946–1958 היה פרופסור לפסנתר באקדמיה למוזיקה ע"ש פרנץ ליסט.

רשופסקי הובא למנוחות בבית הקברות היהודי ברחוב קוזמה בבודפשט.

## לקריאה נוספת
* Magyar életrajzi lexikon (לקסיקון ביוגרפי הונגרי)
* הספד לשאנדור רשופסקי (1972. 1 ביוני) Muzsika, 15. évfolyam, 6. szám
* Szabolcsi Bence-Tóth Aladár: Zenei lexikon I-III. Átdolgozott új kiadás. Főszerk. dr. Bartha Dénes, szerk. Tóth Margit. Budapest, Zeneműkiadó Vállalat, 1965. (בנצה סאבולצ'י-אלדאר טוט : לקסיקון מוזיקה I-III. מהדורה חדשה מתוקנת. עורך ראשי. ד"ר. דנש ברטה, עורכת מרגיט טוט. בודפשט, Zeneműkiadó הוצאת Vallalat, 1965)

## קישורים חיצוניים

* Concerts in the University of Edinburgh from 1841 שאנדור רשופסקי
* יצירות של שאנדור רשופסקי באתר prestomusic
* שאנדור רשופסקי באתר open.spotify
* Reschofsky Sándor: Quintetfor 3 trumpets, trombone and tuba
* שאנדור רשופסקי באתר Arcanum
* 

## הערות שוליים

קטגוריה:פסנתרנים יהודים הונגרים
קטגוריה:מלחינים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:ניצולי השואה: הונגריה
קטגוריה:מורים למוזיקה בהונגריה
קטגוריה:טימישוארה: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1887
קטגוריה:הונגרים שנפטרו ב-1972
אן פרנסס ביירן

**אן פרנסס ביירן**, באנגלית: **Anne Frances Byrne**  (1775–1837) הייתה ציירת צבעי מים בריטית. הנושא שלה כלל בעיקר ציפורים, פירות ופרחים שצוירו בסגנון ריאליסטי. אן הגיעה ממשפחה של אמנים.

## חיים ומשפחה
אן פרנסס ביירן נולדה בשנת 1775 בלונדון. שמה של אמה אינו ידוע אך אביה היה ויליאם ביירן, חרט בולט שהתמחה בנופים. אן הייתה הבכורה מבין ארבעת אחיה האחרים, שכולם המשיכו להיות אמנים בעצמם.  מרי ביירן הייתה הבת השנייה וסטודנטית לציור בשווייץ, והתמחתה בנופים צבועים מיניאטוריים.  הייתה אחותה הצעירה, והיא הפכה פופולרית בגלל תחריטים, גם עבודתה התמקדה בעיקר בנופים. ג'ון ביירן היה הצעיר מבין חמשת ילדי ביירן והוא התגורר עם אחותו אליזבת ביירן. הם התמחו בנופים, אם כי מדיום הבחירה שלו היה צבעי מים. אן פרנסס ביירן ואחיה גדלו ועזרו בעסק החריטה של אביהם ולמדו ממנו טכניקות אמנותיות לפני שהלכו בעצמם ללמוד.

אן פרנסס ביירן נפטרה בינואר 1837 בגיל 62.

### יצירה
אן פרנסס ביירן התחילה לצייר עם צבעי שמן בתחילת הקריירה שלה, אך בהמשך עברה לצבעי מים כמדיום הבחירה שלה. היא הציגה את היצירה הראשונה שלה, ציור פירות, בשנת 1796 בגיל 21. הייתה לה מערכת יחסים בעייתית עם האקדמיה בגלל הסקסיזם ששלט בעולם האמנות ובחברה באותה תקופה. מערכת יחסים זו התאפיינה בחוסר יכולתה של ביירן להחליט אם להמשיך להיות חלק מהאקדמיה או לא.

ביירן הפכה לחברה מלאה ב בשנת 1809, אך הפסיקה את חברותה בשנת 1813, הצטרפה שוב בשנת 1821 ועזבה שוב בשנת 1834. , אחת מבנות דורה של ביירן, כתבה שכאשר זכתה לשבחים באותה תקופה, "השבחים הגבוהים ביותר שהוענקו, היו ... במידה רבה בהדגשה שהתמונה צוירה בידי אישה".  תופעה זו הייתה נפוצה בקרב נשים באמנות באותה תקופה… עבודותיהן של נשים בתקופה זו היו לעיתים קרובות פחות מכובדות פשוט בגלל מין האמן, ולא מבוססות על טיב היצירה עצמה.

## קישורים חיצוניים

## הערות שוליים

קטגוריה:ציירות בריטיות
קטגוריה:ילידות 1775
קטגוריה:נפטרות ב-1837
ארון מוי

**ארון פרנק מוי** (נולד ב-15 בספטמבר 1990), הוא כדורגלן עבר אוסטרלי ששיחק בעמדת הקישור.

## קריירה

מוי נולד בסידני, אוסטרליה. הוא החל לשחק כדורגל בגיל צעיר והצטרף לאקדמיה של בולטון וונדררס בשנת 2006. ב-2010, הוא ערך את הופעת הבכורה שלו במדי הקבוצה הבוגרת.

מוי שיחק בוסטרן סידני וונדררס במשך 2 עונות, בהן ערך 49 הופעות וכבש 9 שערים. ב-2016, הוא חתם במנצ'סטר סיטי תמורת 4.2 מיליון דולר.

מוי כמעט ולא שיחק במנצ'סטר סיטי וערך רק הופעה אחת במדי הקבוצה. ב-2017, הוא הושאל להאדרספילד טאון מהצ'מפיונשיפ.

מוי שיחק בהאדרספילד טאון במשך עונה אחת, בהן ערך 45 הופעות וכבש 4 שערים וחתם במועדון לאחר סיום השאלתו. ב-2019, הוא הושאל לברייטון אנד הוב אלביון מהפרמייר ליג.

ב-2022, מוי חתם בסלטיק תמורת 2 מיליון דולר.

## נבחרת לאומית

מוי ערך את הופעת הבכורה שלו בנבחרת אוסטרליה ב-2012.

בשנת 2017, מוי היה שותף להעפלת נבחרת אוסטרליה למונדיאל 2018. הוא שיחק בכל שלושת משחקי שלב הבתים, וסייע לנבחרתו להעפיל לשמינית הגמר.

בשנת 2022, מוי שיחק עם נבחרת אוסטרליה במונדיאל 2022. הוא שיחק בכל שלושת משחקי שלב הבתים, וכן בשמינית הגמר, בו אוסטרליה הפסידה לארגנטינה.

לאחר המונדיאל, מוי הודיע על פרישה ממשחק פעיל. הוא סיים את הקריירה שלו בנבחרת הלאומית עם 57 הופעות ו-7 שערים בנבחרת אוסטרליה.

## קישורים חיצוניים

## הערות שוליים

קטגוריה:כדורגלנים אוסטרלים
קטגוריה:קשרי כדורגל אוסטרלים
קטגוריה:כדורגלני בולטון וונדררס
קטגוריה:כדורגלני האדרספילד טאון
קטגוריה:כדורגלני סלטיק
קטגוריה:כדורגלני מנצ'סטר סיטי
קטגוריה:כדורגלני ברייטון אנד הוב אלביון
קטגוריה:כדורגלני נבחרת אוסטרליה
קטגוריה:כדורגלני מונדיאל 2022
קטגוריה:כדורגלני מונדיאל 2018
קטגוריה:כדורגלני גביע הקונפדרציות 2017
קטגוריה:אוסטרלים שנולדו ב-1990